નવસારી જિલ્લા પોલીસના સ્પેશિયલ ઓપરેશન ગ્રુપે નવસારી-બારડોલી રોડ ઉપરથી રાંધણગેસ ચોરીનું કૌભાંડ પકડી પાડ્યું હતુ. પોલીસે સ્થળ ઉપરથી બે જણાની ધરપકડ કરી હતી. જ્યારે એક પોલીસની રેઇડ જોઇને ભાગી ગયો હતો. પોલીસે આરોપીઓની ધરપકડની સાથે કુલ 3.01 લાખ રૂપિયાનો મુદ્દામાલ પણ કબજે કર્યો છે. જિલ્લા પોલીસ અધીક્ષક નવસારીએ ગેરકાયદે ગેસના બાટલામાંથી ગેસ ચોરી કરનારાને પકડી પાડી કેસ શોધી કાઢવા સૂચના આપી હતી. પકડાયેલા આરોપીઓ પાસેથી 46 જેટલા ઇન્ડેન કંપનીના ગેસના બાટલા મળી આવ્યા હતા, પોલીસે તેમની ધરપકડ કરતાં કારનામું બહાર આવ્યું હતું.